กสทช.เผยยอดใช้ดาต้ามือถือเดือนมี.ค.พุ่ง 11% พีดสุดช่วงเที่ยง-5 โมงเย็น!
กสทช.เผยยอดใช้ดาต้ามือถือเดือนมี.ค.พุ่ง 11% พีดสุดช่วงเที่ยง-5 โมงเย็น!
กสทช.เผยยอดใช้ดาต้ามือถือเดือนมี.ค.พุ่ง 11% พีดสุดช่วงเที่ยง-5 โมงเย็น!
2 เม.ย. 2563

นายฐากร ตัณฑสิทธิ์ เลขาธิการ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า ข้อมูลการใช้ดาต้าผ่านโทรศัพท์มือถือของคนไทยในช่วงเดือน มี.ค.63 รวบรวมจากผู้ให้บริการทั้ง 3 ค่าย ในภาพรวมของการใช้งานทั้ง 3 ค่ายมียอดรวมทั้งสิ้น 795,236 เทราไบท์ (TB) จากเดือน ก.พ.ที่มียอดรวม 715,509 เทราไบท์ หรือเพิ่มขึ้น 11.14% ถือว่าอยู่ในระดับสูง เนื่องจากมาตรการรัฐบาลที่ต้องการให้ประชาชนอยู่บ้านเพื่อหยุดการแพร่ระบาดไวรัสโควิด-19 และหลายคนทำงานที่บ้านเพิ่มขึ้น
ช่วงเวลาที่มีการใช้งานมากที่สุด คือ ช่วงเวลา 12.00-17.00 น. เพิ่มขึ้น 13% และช่วงเวลาที่ใช้งานน้อยที่สุดเป็นช่วงเวลา 20.00-21.00 น. เพิ่มขึ้น 5% ขณะที่ในช่วงวันธรรมดามีการใช้งานเพิ่มขึ้น 12% ส่วนวันเสาร์-อาทิตย์มีการใช้งานเพิ่มขึ้น 7%
ทั้งนี้ บมจ.แอดวานซ์ อินโฟร์ เซอร์วิส (ADVANC) หรือ เอไอเอส ระบุว่าในช่วงเดือน ก.พ.63 มียอดการใช้งาน จำนวน 358,000 เทราไบท์ และสูงขึ้นในเดือน มี.ค. 63 มียอดใช้งาน 402,000 เทราไบท์ หรือเพิ่มขึ้น 12.29%
ด้านทรูมูฟ บริษัทในกลุ่มบมจ.ทรู คอร์ปอเรชั่น (TRUE) แจ้งว่าในเดือน ก.พ.มียอดการใช้งาน 300,000 เทราไบท์ เพิ่มขึ้นในเดือนมี.ค.ที่มียอดใช้งาน 330,000 เทเลไบท์ เพิ่มขึ้น 10%
ส่วนดีแทคไตรเน็ต บริษัทในกลุ่ม บมจ.โทเทิ่ล แอ็คเซ็ส คอมมูนิเคชั่น (DTAC) แจ้งยอดการใช้งาน ก.พ.อยู่ที่ 57,509 เทราไบท์ และมี.ค.มียอดใช้งานที่ 63,236 เทราไบท์ เพิ่มขึ้น 9.95%
นายฐากร ยังกล่าวว่า ตั้งแต่วันที่ 10-30 เม.ย.นี้ที่รัฐบาลและกสทช.ให้เพิ่มเน็ตมือถืออีก 10 กิ๊กกะไบท์(GB) หลังจากนั้นจะมีการรวบรวมข้อมูลการใช้งานอีกครั้ง